CELEX: 62007TJ0243
Language: et
Date: 2012-03-29
Title: Üldkohtu (kaheksas koda) otsus, 29.3.2012.#Poola Vabariik versus Euroopa Komisjon.#Põllumajandus – Ühine turukorraldus – Uute liikmesriikide ühinemise tõttu võetavad meetmed – 2003. aasta ühinemisakt – Muude põllumajandustoodete kui suhkru ülemääraste varude kindlaksmääramine ning nende kõrvaldamise finantstagajärjed – Ühe esmase õiguse sätte eesmärk – Otsus 2007/361/EÜ.#Kohtuasi T-243/07.

Üldkohtu (kaheksas koda) 29. märtsi 2012. aasta otsus – Poola vs. komisjon
      (kohtuasi T‑243/07)
      Põllumajandus – Ühine turukorraldus – Uute liikmesriikide ühinemise tõttu võetavad meetmed – 2003. aasta ühinemisakt – Muude põllumajandustoodete kui suhkru ülemääraste varude kindlaksmääramine ning nende kõrvaldamise finantstagajärjed – Ühe esmase õiguse sätte eesmärk – Otsus 2007/361/EÜ
      1.                     Uute liikmesriikide ühinemine ühendustega – 2003. aasta ühinemisakt – Põllumajandus – Ühine turukorraldus – Üleminekumeetmed
            põllumajandustoodetega kauplemise kohta – Ülemääraste varude maksustamine – Ülemääraste varude kõrvaldamise kohustuse ulatuse
            vähenemine (2003. aasta ühinemisakt, IV lisa punkti 4 alapunkt 2; komisjoni määrus nr 1972/2003) (vt punkt 30)
      2.                     Uute liikmesriikide ühinemine ühendustega – 2003. aasta ühinemisakt – Põllumajandus – Ühine turukorraldus – Üleminekumeetmed
            põllumajandustoodetega kauplemise kohta – Uute liikmesriikide poolt nende ülemääraste varude kõrvaldamine – Mõiste – Komisjoni
            kaalutlusruum (2003. aasta ühinemisakt, IV lisa punkti 4 alapunkt 2) (vt punktid 40–48)
      3.                     Uute liikmesriikide ühinemine ühendustega – 2003. aasta ühinemisakt – Põllumajandus – Ühine turukorraldus – Üleminekumeetmed
            põllumajandustoodetega kauplemise kohta – Uute liikmesriikide kohustus kõrvaldada oma ülemäärased varud – Komisjoni otsus
            maksmise kohustuse kohta, mille ese ei ole ülemääraste varude siseturult kõrvaldamise kulude katmine – Vastuolu ühinemisakti
            IV lisa punkti 4 alapunktiga 2 – Tühistamine (2003. aasta ühinemisakt, IV lisa punkti 4 alapunkt 2) (vt punktid 49–52, 74–76,
            78 ja 79)
      Ese
      
         
               Nõue tühistada komisjoni 4. mai 2007. aasta otsus 2007/361/EÜ, milles käsitletakse muude põllumajandustoodete kui suhkru ülemääraste
                  varude kindlaksmääramist ning nende kõrvaldamise finantstagajärgi seoses Tšehhi Vabariigi, Eesti, Küprose, Läti, Leedu, Ungari,
                  Malta, Poola, Sloveenia ja Slovakkia ühinemisega (ELT L 138, lk 14), Poola Vabariiki puudutavas osas.
               
            Resolutsioon 
      
         
                  1.
               
               
                  
               
               
                  	Tühistada komisjoni 4. mai 2007. aasta otsus 2007/361/EÜ, milles käsitletakse muude põllumajandustoodete kui suhkru ülemääraste
                     varude kindlaksmääramist ning nende kõrvaldamise finantstagajärgi seoses Tšehhi Vabariigi, Eesti, Küprose, Läti, Leedu, Ungari,
                     Malta, Poola, Sloveenia ja Slovakkia ühinemisega, Poola Vabariiki käsitlevas osas.
                  
               
            
         
                  2.
               
               
                  
               
               
                  	Jätta Euroopa Komisjoni kohtukulud tema enda kanda ja mõista temalt välja Poola Vabariigi kohtukulud.
               
            
         
                  3.
               
               
                  
               
               
                  	Jätta Slovaki Vabariigi ja Leedu Vabariigi kohtukulud nende endi kanda.